পুঞ্চার লাখরা গ্রামের বাসিন্দা সুজয় আসানসোলের বিধানচন্দ্র কলেজ থেকে স্নাতক উত্তীর্ণ হন। বার্নপুরে শ্রমিক নেতা হিসেবে তাঁর আত্মপ্রকাশ। ঠিকাদার মজদুর কংগ্রেসের হয়ে কারখানার গেট থেকে তাঁর আন্দোলনময় জীবনের শুরু। প্রথমে যুব কংগ্রেস, পরে জেলা কংগ্রেসের সাধারণ সম্পাদক থেকে প্রদেশ কংগ্রেসের সদস্য হিসেবেও কাজ করেন। তবে মমতা বন্দ্যোপাধ্যায় তৃণমূল গঠনের পর সুজয় সেই দলে চলে আসেন। সেই থেকে পুরুলিয়ায় তৃণমূলের সংগঠন তৈরিতে যে ক’জন মাটি কামড়ে ছিলেন, সুজয় তাঁদের অন্যতম।